Drie bokse handgranate naby Pretoria gesteelDie polisie is tans op ŉ toneel by die Panorama Petroport op die N1-snelweg, noord van Pretoria, waar drie bokse handgranate Woensdagoggend glo uit ŉ militêre voertuig gesteel is. Na wat verneem word, het die bestuurder van die voertuig by die vulstasie oornag. ŉ Betroubare bron het aan Maroela Media gesê een boks handgranate is reeds gevind, maar die polisie is steeds op soek na die ander twee vermiste bokse. Meer besonderhede volg.